**O clipă**

*Intel1anima*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parfumul florilor de liliac

Adoarme-n tufe Timpul iar şi iar,

Şi clipele se zbat captive-n sac,

Sã strige sau sã plângã e-n zadar.

O clipã doar pãşeşte în luminã,

O clipã ce se-nvârte graţios

Şi lin, pe vârfuri, ca o balerinã:

Nimic pe lume nu e mai frumos!

Se arcuieşte clipa asta minunatã

În largi volute cãtre-ntinsa zare

Şi-n drumul ei adunã laolaltã

Şi cânt de mierlã şi parfum de floare.

Ne poartã 'nalt, spre cer, iubirea,

Când se-arcuieşte clipa asta rarã,

În ea e viaţa şi e nemurirea,

E clipa de sublimã primãvarã.

Încremeneşte-n veci, Tatã Ceresc,

Bãtrânul Timp ce doarme-n pat de flori

Şi lasã-ne doar clipele ce cresc

Din triluri de privighetori.